## **Financing and costs**

**JUSTIȚIE**

**Reforma 4.2 Intensificarea luptei împotriva corupției**

**Investiția 4.2.1 Optimizarea infrastructurii judiciare pentru a garanta accesul la justitie si calitatea serviciilor**

1. **Investiție 4.2 l - Dezvoltarea infrastructurii logistice (non-IT) necesare luptei împotriva corupției și a recuperării produsului şi prejudiciilor generate de infracțiuni, inclusiv a formării profesionale în aceste domenii.**

În cadrul acestei investiții se vor construi 3 sedii destinate funcționării unui număr de 3 instanțejudecătorești, precum și operaționalizarea până în anul 2026 a 5 noi depozite, ce urmează a deservi unitățile de parchet şi de poliție în cazurile în care ANABI este sesizată în vederea administrării sau valorificării bunurilor indisponibilizate,la nivel național.

Pentru cele 3 sedii destinate funcționării unui număr de 3 instanțe judecătorești, a fost calculată o estimare a suportabilității investiției publice la un cost/mp de suprafață construită desfășurată care este de 1.450 euro/ mp (incluzând costurile generate de instalații aferente). Cu acest indicator au fost avizate Notele conceptuale și Temele de proiectare în ședințele CTE-MJ.

Acest indicator are la bază devizele generale estimate întocmite la faza studiu de fezabilitate pentru proiecte similare, aflate în diferite faze de implementare (contracte de execuție lucrări), precum și estimările realizate de proiectanții de specialitate pe categorii de lucrări la faza temă de proiectare.

În cadrul estimărilor s-a ținut cont de tipologia lucrărilor de construcții (construcție nouă), dotare cu mobilier si tehnică de lucru pentru instanțe, infrastructură acces persoane cu dizabilități, asigurarea fluxurilor caracteristice funcțiunii, asigurarea utilităților necesare funcționării, s.a.m.d.

Ținând cont de recomandarea CE ca să fie prevăzute măsuri de creștere moderată a performanței energetice, între 30-50%, la elaborarea proiectului obiectivului de investiții se vor lua măsuri de creștere a eficienței energetice prin proiectarea și echiparea clădirii cu instalații astfel încât să obținem consumuri reduse de energie (măsuri pe anvelopa termică a construcției (pereți, pod, ferestre și uși), sisteme de încălzire, răcire, echipamente electrice, echipamente solare, geotermale și altele de acest fel).

Performanța energetică înseamnă necesarul de energie pentru a răspunde nevoilor legate de utilizarea normală a clădirii - necesități care includ, în principal, încălzirea, apa caldă menajeră, răcirea, ventilarea și iluminatul.

Așadar, ținând cont de aceste recomandări ale CE, apreciem din practica CNI-SA (care a proiectat clădiri la care a asigurat o creștere a eficienței energetice la 50%), un cost majorat de la 1.450 euro/mp la aproximativ 2.200 euro/mp. Aceste noi valori vor trebui reavizate în ședințele CTE-MJ.

În ceea ce privește operaționalizarea infrastructurii ANABI, a fost estimat un cost de 13.000.000 euro care presupune construcția / reabilitarea a două depozite verzi ANABI cu un buget estimat total de 5.000.000 euro, construcție / reabilitare depozit propriu ANABI cu un buget estimat de 3.000.000 euro și transformarea a două unități militare în depozite de stocare pentru ANABI cu un buget total estimat de 5.000.000 euro. Costul mediu /mp este de 1.000 ÷ 1.500euro/mp, care include tipologia lucrărilor de construcții, utilitățile, dotările etc., precum și componenta „verde” (partea de eficiență energetică).

|  |  |
| --- | --- |
| Obiective propuse PNRR |  Valoare /Suprafață desfășurată |
| Depozit verde în Portul Constanța Nord | 2,500,000 € |
| Depozit verde în Portul Constanța Sud | 2,500,000 € |
| Depozit 3000 mp | 3,000,000 € |
| Consolidare unitate militară | 2,500,000 € |
| Consolidare unitate militară | 2,500,000 € |
| ANABI -total | 13,000,000 € |
| Sediu Tribunal Alba  | 15,158,000 €/6.890 mp |
| Sediu Judecătoria Buzău  | 13,131,800 €/5.969 mp |
| Sediu Judecătoria Galaţi | 13,928,200 €/6.331 mp |
| MJ -sedii noi  | 42,218,000€ |

**Prin urmare costul total estimat al investiției este de 55.218.000 Euro.**

**Reforma 4.3 - Extinderea și consolidarea capacității instituționale, inclusiv prin mijloace tehnice a Agenției Naționale de Integritate; evaluarea și actualizarea legislației privind cadrul de integritate, pentru a răspunde recomandărilor mecanismului de Cooperare și Verificare (MCV) și mecanismului privind statul de drept (Rule of Law)**

Evaluarea și actualizarea legislației privind cadrul de integritate necesită expertiză adițională evaluate pe baza experienței anterioare la aproximativ 500.000 EUR.